
Д О К Л А Д Н А  З А П И С К А

ОТ 
ЙОРДАНКА БЕНОВА АНАНИЕВА
ЗА КМЕТ НА ОБЩИНА БУРГАС
Съгласно Заповед № 1936/14.07.2021г. на Кмета на Община Бургас


ОТНОСНО: Прекратяване на съсобственост чрез продажба на общинска идеална част от недвижим имот – УПИ ХVIII-568, кв. 52 по плана на                  кв. Долно Езерово, гр. Бургас.

УВАЖАЕМИ ОБЩИНСКИ СЪВЕТНИЦИ,

	В Община Бургас е постъпило искане с вх.№ 94-01-6479/23.02.2021г. от Г. Б. М., относно прекратяване на съсобственост в недвижим имот, представляващ УПИ ХVIII-568, кв.52, находящ се в кв. Долно Езерово, гр. Бургас, чрез изкупуване дела на Община Бургас.
Съгласно Нотариален акт №52, т.II, нот. дело №501/06.03.1984г., заявителят Г. Б. М. е собственик на бивш парцел ХVII в бивш кв. 64, целият с площ 810 кв.м по стар, недействащ план на кв. Долно Езерово, гр. Бургас от 1960г., съответен на УПИ ХVIII, кв. 52, целият с площ 826 кв.м по действащия ПУП-ПРЗ на квартала, одобрен със Заповед №1194/20.09.1990г на Община Бургас.
Посоченият имот е отразен като ПИ с идентификатор 07079.824.412, целият с площ 824 кв. м в Кадастралната карта (КК) на гр. Бургас.
Видно от удостоверение с изх. № 94-01-6479/1/01.06.2021г. от Директор дирекция „Устройство на територията“ при Община Бургас и приложена към удостоверението комбинирана скица, изготвена от експерт към дирекция УТ при община Бургас, 8/826 кв. м идеални части от площта на УПИ ХVIII, кв. 52, целият с площ 826 кв.м, е общинско място, придаваемо откъм улична регулация от юг по действащия план на кв. Долно Езерово, гр. Бургас.
С Акт № 9615/23.06.2021г. за частна общинска собственост са актувани 8/826  кв. м идеални части от УПИ ХVIII, кв. 52, по плана на кв. Долно Езерово, гр. Бургас, целият с площ 826 кв.м, отреден „за жилищно строителство“, при граници: север – УПИ IV, изток – УПИ ХV, юг – улица, запад – УПИ ХХ и УПИ ХХIV, отразен като ПИ с идентификатор 07079.824.412, с площ 824 кв.м в одобрената КК на гр. Бургас.
Общинската идеална част от УПИ ХVIII, кв. 52 по плана на кв. Долно Езерово, гр. Бургас не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно  прекратяване на съсобствеността чрез продажба на частта на Община Бургас по пазарни цени.
В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост (ЗОС), е възложено изготвяне на пазарна оценка на лицензиран оценител,  на 8/826 кв.м идеални части от УПИ ХVIII, кв. 52, по плана на кв. Долно Езерово, гр. Бургас, определена в размер на 320 лева (триста и двадесет лева), без ДДС.
Данъчната оценка на идеалната част от имота, предмет на продажба, е 187,20 лева(сто осемдесет и седем лева и двадесет стотинки).
Предвид изложеното, на основание правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, и като взех предвид Решение на комисията, назначена с моя заповед № 1325/25.05.2021г., прието с Протокол от     07.07.2021 г., което подкрепям изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността,  чл. 36, ал. 1, т. 2 от Закона за общинската собственост, чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следното 

Р Е Ш Е Н И Е :

1. Допълва Програмата за управление и разпореждане с общинската собственост на Община Бургас за 2021г., приета с Решение на Общински съвет – Бургас по т. 11 от дневния ред на проведеното на 23.02.2021г. и 24.02.2021г.  заседание на ОС – Бургас (Протокол № 20) в частта на т.3, раздел ІІ „Продажби по реда на ЗОС, без търг“, с УПИ ХVIII-568, кв. 52, по плана на кв. Долно Езерово, гр. Бургас.
2. Да се прекрати съсобствеността между Община Бургас и Г. Б. М., чрез продажба на общинските идеални части, актувани с Акт №9615/23.06.2021г. за частна общинска собственост, представляващи 8/826 кв.м идеални части от УПИ ХVIII, кв. 52, по плана на кв. Долно Езерово, гр. Бургас, целият с площ 826 кв.м, отреден „за жилищно строителство“ по ПУП-ПРЗ, при граници: север – УПИ IV, изток – УПИ ХV, юг – улица, запад – УПИ ХХ и УПИ ХХIV, отразен като ПИ с идентификатор 07079.824.412, с площ 824 кв.м в одобрената КК на гр. Бургас, при съседи: 07079.826.550, 07079.824.413, 07079.824.411, 07079.824.422, 07079.824.421 по одобрената КК на гр. Бургас, за сумата 320 лева (триста и двадесет лева), без ДДС.
Приложение: Заявление вх. №94-01-6479/23.02.2021г., Протокол от 07.07.2021г.; Експертна оценка; Искане с вх.№ 94-01-6479/23.02.2021г.; Акт за ЧОС 9615/23.06.2021г.; Нотариален акт №52, т.II, нот. дело №501/06.03.1984г., Комбинирана скица от ПУП-ПРЗ № ДЕ-27/07.05.2021г.; Скица №15-712051-01.07.2021г. от СГКК; Данъчна оценка за имота.

